32 



ynglende Fugle efter min Mening Aarsagen til den paafaldende 

 Fugletomhed. Overalt taltes om Maagernes Skadelighed, og Æg- 

 gene, friske saavel som rugede, indsamledes ganske planløst og 

 af alle og enhver. 



At standse dette Uvæsen er næppe muligt, saa længe Ind- 

 samling af Maage- og Terneæg kan ske saa ganske uden Kon- 

 trol, som Tilfældet nu er. Ofte ligger Holmene saaledes, at noget 

 Opsyn fra Ejerens Side vanskeligt lader sig udføre uden Bekost- 

 ning, og ofte er Ejendomsretten paa flere Hænder eller endog 

 ikke tilstrækkelig kendt af Befolkningen. 



Naar Ejeren ikke selv foretager planmæssig Ægindsamling, 

 har han ofte ingen Interesse i at hævde sin Ejendomsret og 

 lader, hvem der vil, samle Æg. 



Kun ved en Forandring af Jagtloven lader dette Uvæsen sig 

 udrydde. 



Saa længe det ganske var forbudt at indsamle Æg, var Over- 

 trædelserne af dette Forbud vistnok forholdsvis faa, idet offentlig 

 Salg af Maage- og Terne- samt Vibeæg og alle andre Strand- 

 fugleæg, ikke kunde finde Sted som nu. Befolkningen var sig 

 endvidere den Gang bevidst, at der blev begaaet et Lovbrud 

 ved Ægindsamlingen, medens det nu i det højeste staar for den 

 som Indgreb i anden Mands Ret, der ofte slet ikke hævdes og 

 undertiden er vanskelig at udrede. 



Naar den omhandlede Tilladelse til Indsamling af Maage-, 

 Terne-, Vibe- og Andeæg i Jagtlovens § 17 blev slettet, og der 

 i Stedet for indførtes en Bestemmelse om, at Indenrigsministeriet 

 efter Ansøgning fra den paagældende Grundejer kunde meddele 

 denne Tilladelse til Indsamling af Maage- og Terneæg samt Ande- 

 æg paa Betingelse af, at denne skete forsvarlig og under fornøden 

 Hensyntagen til Fuglenes Formering og - — af Hensyn til Kon- 

 trol — med Forpligtelse til at bekendtgøre Tilladelsen, der aarlig 

 maatte fornyes, og til at paase, at ingen anden ubeføjet samlede 

 Æg paa det omtalte Terræn, — vilde der, tror jeg, opnaas en virk- 

 som Beskyttelse for Strandfuglenes Yngel; Ejerne af Arealer, hvor- 

 paa større Fuglekolonier fandtes, vilde kunne faa et passende 

 Udbytte af disse og derved faa Interesse for at frede Kolonierne, 

 ligesom det blev muligt at holde visse Arters Udbredelse indenfor 

 rimelige Grændser, hvor saadant maatte være ønskeligt af Hen- 

 syn til andre Arter eller af anden Grund. 



